
Baggrund
Gasleverandørerne skal hvert år senest d. 1. april indberette antallet af forsyningsafbrydelser til Forsyningstilsynet. Forsyningstilsynet skal på baggrund af indberetningerne udarbejde og offentliggøre en årlig statistik om antallet af afbrydelser af gasforsyning hos gaskunder og begrundelser for afbrydelserne.[footnoteRef:1]  [1:  jf. § 42 e, stk. 1 i lov om gasforsyning. Link til lov om gasforsyning kan findes her Gasforsyningsloven (retsinformation.dk)] 


Formålet med statistikken er at skabe åbenhed om omfanget af forsyningsafbrydelser, som er forårsaget af kundernes manglende betaling, så der på et oplyst grundlag kan tages stilling til, om der f.eks. er behov for at sætte særligt ind med beskyttelse af økonomisk svage forbrugere. 

Statistikken er anonymiseret og illustrerer antallet af forsyningsafbrydelser på landsplan. Det fremgår således ikke af statistikken, hvilke gasleverandører der har indberettet flest forsyningsafbrydelser eller hvor i landet, der har været flest afbrydelser. 
Hvad er en forsyningsafbrydelse?
En forsyningsafbrydelse er i denne sammenhæng, når en gasleverandør anmoder et gasdistributionsselskab om at afbryde leveringen af gas til en gaskunde f.eks. på grund af manglende betaling. Gasleverandørerne skal ikke indberette afbrydelser i leveringen, hvis gaskunden selv har opsagt sin aftale med gasleverandøren, eller hvis kunden selv har anmodet om afbrydelse af leveringen. Statistikken inkluderer heller ikke afbrydelser i forsyningen, der skyldes nedbrud eller andre tekniske forhold. 
Udviklingen i forsyningsafbrydelser
Samtlige 13 gasleverandører har indberettet oplysninger om forsyningsafbrydelser til Forsyningstilsynet for 2025. Der er indberettet i alt 1.481 forsyningsafbrydelser for husholdningsforbrugere og øvrige gaskunder i Danmark i 2025. Dette er et fald på 13 pct. fra 2024, hvor tallet var på 1.707. Afbrydelser af husholdningskunders gasforsyning grundet manglende sikkerhedsstillelse er faldet fra 1.519 til 1.245 afbrydelser. Afbrydelser hos husholdningskunder med øvrige begrundelser er faldet fra 4 til 0 afbrydelser. Der ses også et fald i antallet af afbrydelser med øvrige begrundelser hos øvrige kunder fra 4 til 0 afbrydelser, hvorimod der er sket en stigning i antal afbrydelser hos øvrige kunder med begrundelsen manglende betaling, som er steget fra 180 til 236 fra 2024 til 2025 jf. figur 1. 
	Figur 1 | Udviklingen i forsyninsafbrydelser fra 2023 til 2025



Kilde: Forsyningstilsynet.
Faldet i antallet af forsyningsafbrydelser hos husholdningskunder kan blandt andet skyldes, at der I samme periode ses et fald på 8,6 pct. i antal beboede private boliger, som anvender naturgas som opvarmningskilde. Udviklingen fremgår af figur 2, hvor det ses, at der i 2023 var 319.371 private boliger med naturgas som opvarmningskilde, hvilket faldt til 291.844 boliger i 2025.

	Figur 2 | Udviklingen i antal boliger med naturgas som opvarmningskilde



Kilde: Danmarks statistik – Statistikken BOL102 BOL102: Boliger efter område, beboertype, anvendelse, opførelsesår, opvarmningsforhold, toiletforhold, badeforhold og køkkenforhold. 
Note: Figuren tager udgangspunkt i beboede boliger med CPR tilmeldte personer for boligtyperne ’Parcel/stuehus’ og ’Række-, kæde- og dobbelthuse’. 


Forsyningsafbrydelser 2025

Det fremgår af Energinets hjemmeside, at der er ca. 360.000 gaskunder i Danmark[footnoteRef:2]. De 1.481 forsyningsafbrydelser svarer derved til, at 0,41 pct. af gaskunderne fik afbrudt deres gasforsyning i 2025.  [2:  Energinets hjemmeside kan tilgås her.] 

Tabel 1 | Antal forsyningsafbrydelser 2025
	Kundegruppe
	Manglende
sikkerhedsstillelse/
betaling
	Øvrige 
Begrundelser
	I alt

	Husholdningsforbrugere
	 1.245
	 0
	 1.245

	Øvrige gaskunder
	 236
	 0 
	 236

	I alt
	 1.481
	 0 
	 1.481


Kilde: Forsyningstilsynet på baggrund af gasleverandørernes indberetninger for 2025.
Note: Husholdningsforbruger: En forbruger, der køber gas til eget forbrug eller hovedsageligt til eget husholdningsforbrug. Øvrige gaskunder: Kunder, som ikke er husholdningsforbrugere, og som køber gas til eget forbrug f.eks. små erhvervsdrivende.

Størstedelen af forsyningsafbrydelser for gaskunder i 2025 ses blandt husholdningsforbrugerne, som samlet stod for ca. 84 pct. af de indberettede forsyningsafbrydelser, mens øvrige kunder stod for de resterende ca. 16 pct. En samlet oversigt over fordelingen fremgår af Figur 3 nedenfor. 

	[bookmark: _Ref165291035]Figur 3 | Fordeling af forsyningsafbrydelser mellem kundegrupper



Kilde: Forsyningstilsynet på baggrund af gasleverandørernes indberetninger for 2025.
Note: Afbrydelser, hvor forbrugeren selv har opsagt sin aftale med sin gasleverandør, eller selv har anmodet om afbrydelse af aftagenummer indgår ikke i figuren.
Husholdningsforbrugere: En forbruger, der køber gas til eget forbrug eller hovedsageligt til eget husholdningsforbrug. Øvrige gaskunder: Kunder, som ikke er husholdningsforbrugere, og som køber gas til eget forbrug f.eks. små erhvervsdrivende.

Udviklingen i forsyningsafbrydelser
Det overordnede antal forsyningsafbrydelser har været faldende fra 2023 til 2025. Forsyningstilsynet finder derfor, at der alene på grundlag af antallet af forsyningsafbrydelser på nuværende tidspunkt ikke er behov for at sætte ind med tiltag til beskyttelse af økonomisk svage gaskunder. 

[bookmark: _Hlk242347612]Der ses dog en stigning i antal forsyningsafbrydelser hos kundegruppen ’øvrige kunder’, som er steget med 56 afbrydelser fra 2024 til 2025. Forsyningstilsynet har derfor kontaktet de otte gasleverandører, som har indberettet en stigning i antal forsyningsafbrydelser for øvrige kunder fra 2024 til 2025, for at høre mere om baggrunden for den lille stigning. To selskaber har meldt tilbage at stigningen kan skyldes, at de har skærpet deres procedure for, hvornår der iværksættes afbrydelse hos ikke-husholdningskunder. Et selskab nævner, at stigningen skyldes nyt IT system og korrektioner, som har medført en efterregning. De resterende gasleverandører melder, at nogle af afbrydelserne skyldes at kunden er gået konkurs eller af andre årsager ikke har kunnet betale sine regninger.  

Manglende sikkerhedsstillelse - husholdninger	
2023	2024	2025	1602	1519	1245	Øvrige begrundelser - husholdninger	
2023	2024	2025	36	4	0	Manglende betaling - øvrige kunder	
2023	2024	2025	169	180	236	Øvrige begrundelser - øvrige kunder	
2023	2024	2025	7	4	0	



Private boliger med naturgas	2023	2024	2025	319371	301254	291844	



Manglende sikkerhedsstillelse - husholdninger	Øvrige begrundelser - husholdninger	Manglende betaling - øvrige kunder	Øvrige begrundelser - øvrige kunder	0.84064821066846729	0	0.15935178933153274	0	

